Αρέτα Κονόμη

Η Αρέτα Κονόμη (31 Ιανουαρίου 1989, Τίρανα) είναι παλαίμαχη Ελληνίδα πετοσφαιρίστρια αλβανικής καταγωγής, η οποία διακρίθηκε με τη φανέλα του Ολυμπιακού Πειραιώς ως λίμπερο. Υπήρξε επίσης διεθνής με την Εθνική Ελλάδας πετοσφαίρισης γυναικών.Εθνική Ελλάδας - Προκριματικά Παγκοσμίου Πρωταθλήματος 2018 www-old.cev.eu

 Καριέρα 
Η Αρέτα Κονόμη, γεννήθηκε στα Τίρανα της Αλβανίας το 1989, και σε ηλικία 3 ετών βρέθηκε στην Ελλάδα λόγω μετανάστευσης της οικογένειά της. Τα πρώτα της βήματα στο χώρο της πετοσφαίρισης τα έκανε στον Γ.Σ. Πετρούπολης, στις ακαδημίες του οποίου εντάχθηκε το 2000 σε ηλικία μόλις 11 ετών. Στην ομάδα της Πετρούπολης παρέμεινε μέχρι το 2007.

Το καλοκαίρι του 2007 μεταγράφηκε στον Α.Ο. Μαρκοπούλου, στον οποίο παρέμεινε για μια πενταετία, όπου έμαθε τη θέση της λίμπερο από τη μεγάλη δόξα του Παναθηναϊκού Άγη Μπάμπουλη, που ήταν φίλη της μητέρας της από την Αλβανία.Μυστικά και... ψέματα για τα κορίτσια του Ολυμπιακού 2005-2018 www.fosonline.gr  Κατά τη διάρκεια της παρουσίας της στην ομάδα των Μεσογείων, η Κονόμη έφτασε μέχρι τον τελικό του Κυπέλλου Ελλάδας το 2008, ωστόσο δεν κατέκτησε το τρόπαιο καθώς η ομάδα της ηττήθηκε έπειτα από έναν συγκλονιστικό αγώνα, που πραγματοποιήθηκε στο γυμναστήριο της Ιεράπετρας, από την αντίστοιχη ομάδα του Παναθηναικού με 3-2 σετ.

Στις 12 Ιουλίου του 2012, ανακοινώθηκε επίσημα η απόκτηση της Αρέτας Κονόμη από τον Ολυμπιακό Πειραιώς.Η Κονόμη στον Ολυμπιακό www.sport-fm.gr  Στα χρόνια που αγωνίστηκε στον σύλλογο του Πειραιά συνέβαλε αποφασιστικά στη δημιουργία της μεγάλης ομάδας του Ολυμπιακού, που άρχισε να δημιουργείται από εκείνη τη χρονιά.Αρέτα Κονόμη: Εξι χρόνια γεμάτα τίτλους www.tanea.gr 

Η Κονόμη υπήρξε η βασική λίμπερο της ομάδας, που μαζί της κατέκτησε και τους 15 εγχώριους τίτλους από το 2012 μέχρι το 2020 (8 Πρωταθλήματα και 7 Κύπελλα Ελλάδας). Τα χρόνια αυτά η Αρέτα Κονόμη πραγματοποίησε εξαιρετικές εμφανίσεις και αναδείχθηκε σε μια από τις καλύτερες λίμπερο των ελληνικών γηπέδων.Η Αρέτα Κονόμη δεύτερη καλύτερη λίμπερο στη Ελλάδα μετά την Άγη Μπάμπουλη www.fosonline.gr  Την περίοδο 2013-14 ανακηρύχθηκε πολυτιμότερη παίκτρια (MVP) του Πρωταθλήματος,Ανασκόπηση Πρωταθλήματος 2013-14 www.volleynews.gr  πράγμα σπάνιο για τη θέση της λίμπερο όπου αγωνιζόταν.

Εκτός από τη συμβολή της στους εγχώριους τίτλους, η Κονόμη είχε καθοριστικό ρόλο στην κατάκτηση από τον Ολυμπιακό Πειραιώς του Χρυσού μεταλλίου του CEV Τσάλεντζ Καπ το 2018, αλλά και του Ασημένιου μεταλλίου στην ίδια διοργάνωση το 2017.

Παρότι τον Μάϊο του 2017 η συνεργασία της Κονόμη με τον Ολυμπιακό ανανεώθηκε με τριετές συμβόλαιο μέχρι το 2020,Ανανέωση συνεργασίας με την Αρέτα Κονόμη www.olympiacossfp.gr  με τη λήξη της περιόδου 2017-18 η ίδια ανακοίνωσε την αποχώρησή της από την ενεργό δράση, για να αφοσιωθεί στην οικογένειά της.Δήλωση της Αρέτας Κονόμη για αποχώρηση από την ενεργό δράση www.sport-fm.gr  Ωστόσο το δυσαναπλήρωτο κενό που άφησε στη θέση της λίμπερο, ώθησε τη διοίκηση του Ολυμπιακού να της ζητήσει να επανέλθει στην ομάδα. Έτσι τον Δεκέμβριο του 2018 η Αρέτα Κονόμη επέστρεψε στην ενεργό δράση και εντάχθηκε ξανά στο δυναμικό των ερυθρόλευκων.Η μεγάλη επιστροφή της Αρέτας! www.gavros.gr  Μετά το άδοξο τέλος του πρωταθλήματος 2020-21 λόγω της Πανδημίας COVID-19, η Αρέτα Κονόμη ανακοίνωσε για δεύτερη φορά την αποχώρησή της από τα τάραφλεξ,Αρέτα, σε ευχαριστούμε! www.olympiacossfp.gr  www.olympiacossfp.gr και για μία ακόμη φορά ανακάλεσε την απόφασή της τον Δεκέμβριο του 2021 για να βοηθήσει την αγαπημένη της ομάδα, όπως της ζητήθηκε, για το δεύτερο μισό της περιόδου 2021-22.Η Κονόμι επέστρεψε στον Ολυμπιακό www.fosonline.gr  Το οριστικό τέλος έφτασε τον Απρίλιο του 2022, οπότε η Αρέτα Κονόμη αποφάσισε οριστικά να κρεμάσει τη φανέλα με το Νο 10 και να τερματίσει την τόσο πλούσια και γεμάτη τίτλους καριέρα της.
Σε ατομικό επίπεδο η Αρέτα Κονόμη, εκτός από τον τίτλο Πολυτιμότερης Παίκτριας του Πρωταθλήματος 2013-14, αναδείχθηκε και η καλύτερη υποδοχέας του Ευρωπαϊκού Κυπέλλου CEV της περιόδου 2014-15.Σταστιστικά Κυπέλλου CEV 2015 - Receiver ranking www-old.cev.euΑρέτα Κονόμη - Ατομικές διακρίσεις  women.volleybox.net

 Διεθνής Καριέρα 
Σε αρκετές περιπτώσεις αθλητών και αθλητριών, η ελληνική πολιτεία αλλά και οι οικείες ομοσπονδίες καθυστέρησαν ή και αδιαφόρησαν για την απόδοση ελληνικής ιθαγένειας, και κατ' επέκταση συμμετοχής στην αντίστοιχη Εθνική ομάδα, σε άτομα που ήρθαν σε νεαρή ηλικία στην Ελλάδα, μετείχαν της ελληνικής παιδείας και αναδείχθηκαν στη χώρα μας ως αθλητές.Τελικά πως χάθηκε ο Βεζένκοφ; www.basketblog.gr  Χαρακτηριστικό παράδειγμα είναι η περίπτωση Κονόμη. Πολλές φορές είχε ειπωθεί και γραφτεί στον τύπο για την αναγκαιότητα της άμεσης ελληνοποίησης της Κονόμη, η οποία στην Ελλάδα έμαθε βόλεϊ και την Ελλάδα είχε, και έχει πάντα, ως πρώτη επιλογή στην καρδιά της. www.novasports.gr Και όμως η αδιαφορία των παραγόντων της ΕΟΠΕ την άφηνε εκτός Εθνικής τη στιγμή μάλιστα που αναγνωριζόταν ως η καλύτερη λίμπερο της εποχής της.

Τελικά τον Απρίλιο του 2017 με τις κινήσεις του Ολυμπιακού σε συνεργασία με τη διοίκηση της Ομοσπονδίας υπό την προεδρία Γιώργου Καραμπέτσου,Εκλογές ΕΟΠΕ: Νικητής ο Καραμπέτσος www.messinialive.gr  αλλά και την πίεση που άσκησε ο τότε νέος ομοσπονδιακός προπονητής Γιώργος Ρούσης, η Αρέτα Κονόμη απέκτησε την ελληνική υπηκοότητα,Η Κονόμη απέκτησε την ελληνική υπηκοότητα www.zougla.gr  οπότε άνοιξε ο δρόμος για τη συμμετοχή της στο αντιπροσωπευτκό συγκρότημα της Ελλάδας. Ο Γιώργος Ρούσης την κάλεσε αμέσως για τους Προκριματικούς του Παγκοσμίου Πρωταθλήματος του 2018 στην Κροατία. Η Κονόμη συμμετείχε και στους πέντε αγώνες που έδωσε η Εθνική Ελλάδας, και τα πρώτα της έργα φάνηκαν . Έδεσε την πίσω ζώνη και έκανε αυτό που κάνει χρόνια στον Ολυμπιακό. Με τις άμυνες της ανέβασε την αυτοπεποίθηση της ομάδας.

Συνολικά μέχρι τον Μάιο του 2018 η Αρέτα Κονόμη κατέγραψε 13 συμμετοχές στην Εθνική Ελλάδας Γυναικών.Εθνική Ελλάδας Γυναικών - Ατομικές συμμετοχές www.volleyball.gr  Το 2019 συμμετείχε με την Ελλάδα στην επανεμφάνισή της μετά από 18 χρόνια σε τελική φάση Ευρωπαϊκού Πρωταθλήματος, και την κατάληψη της 14ης θέσης επί 24 συμμετεχουσών χωρών.Ευρωπαϊκό 2019: Ελλάδα - Γαλλία 3-0 www.sport24.gr 

Συλλογικοί τίτλοι - Διακρίσεις
 Διεθνείς διοργανώσεις 
CEV (Τσάλεντζ Καπ)
 : 2018 (Ολυμπιακός Πειραιώς)
 : 2017 (Ολυμπιακός Πειραιώς)

 Εθνικά Πρωταθλήματα 8 Πρωταθλήματα Ελλάδας 2012-13, 2013-14, 2014-15, 2015-16, 2016-17, 2017-18, 2018-19, 2019-20 (Ολυμπιακός Πειραιώς)

 Εθνικά Κύπελλα 7 Κύπελλα Ελλάδας 
 2013, 2014, 2015, 2016, 2017, 2018, 2019 (Ολυμπιακός Πειραιώς)
 2η Θέση''': Κύπελλο Ελλάδας 2008 (Α.Ο. Μαρκοπούλου)

 Ατομικές Διακρίσεις 
 Πρωτάθλημα Ελλάδας 2013-14: Πολυτιμότερη Παίκτρια (MVP) 17ης αγωνιστικής Ανασκόπηση Πρωταθλήματος 2013-14 www.volleynews.gr  
 Πρωτάθλημα Ελλάδας 2013-14: Πολυτιμότερη Παίκτρια (MVP) Πρωταθλήματος
 Πρωτάθλημα Ελλάδας 2014-15: Κορυφαία επτάδα του Πρωταθλήματος Ανασκόπηση Πρωταθλήματος 2014-15 www.volleynews.gr 
 Ευρωπαϊκό Κύπελλο CEV 2014-15 : Καλύτερη υποδοχέας

 Παραπομπές 

 Εξωτερικοί σύνδεσμοι - Πηγές 
 Αρέτα Κονόμη: Παρουσίαση - Ατομκά στοιχεία - Ομάδες - Διακρίσεις  women.volleybox.net
 Αρέτα Κονόμη - Παρουσίαση greekvolley.eu
 Αρέτα Κονόμη: Ευρωπαϊκή παρουσία www-old.cev.eu
 Πήρε Κονόμη ο Ολυμπιακός www.gazzetta.gr 
 Ανασκόπηση Πρωταθλήματος 2013-14 - Η Αρέτα Κονόμη MVP www.volleyball.gr 
 Δυναμικό Ολυμπιακού στον ιστοχώρο της CEV www-old.cev.eu
 Εθνική Ελλάδας Γυναικών - Ατομικές συμμετοχές www.volleyball.gr 

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες της εθνικής Ελλάδος
Κατηγορία:Πετοσφαιρίστριες ΟΣΦΠ
Κατηγορία:Πολιτογραφημένοι πολίτες της Ελλάδας
Κατηγορία:Έλληνες αλβανικής καταγωγής